તમને કેવા નગરસેવક જોઈએ છે અને નગરસેવક કેવો હોવો જોઈએ એ બાબતે વાત કરતાં આ વિસ્તારના અરવિંદ પટેલ મિડ-ડે LOCALને જણાવે છે, ‘છેલ્લાં પાંચ વર્ષથી અમે અમારા કૉર્પોરેટરનો ચહેરો સુધ્ધાં જોયો નથી. જોવાની વાત તો જવા દો, અમારા વૉર્ડમાં તેમની એકેય ઑફિસ પણ નથી. હવે લોકલ લોકોને કોઈ પણ તકલીફ હોય કે કોઈ ફરિયાદ હોય તો તેઓ ક્યાં જઈને કહે? કોણ એની નોંધ લે? નગરસેવક તો એવા હોવા જોઈએ જે અમારી વચ્ચે જ રહેતા હોય. તેમને સરળતાથી મળી શકાય. તેમનું કાર્યાલય પણ અહીં વૉર્ડમાં જ હોવું જોઈએ જેથી કોઈ પણ પ્રકારની સમસ્યા વિશે લોકો તેમની પાસે સરળતાથી પહોંચી શકે અને પ્રગતિ રાણે એવા જ સ્થાનિક ઉમેદવાર છે. તેઓ જન્મજાત બોરીવલીકર છે અને અહીંના જ એક મધ્યમ વર્ગીય કુટુંબમાં ઊછરીને મોટાં થયાં છે. હાઇલી એજ્યુકેટેડ છે અને ડાઉન ટુ અર્થ પણ, એટલે સામાન્ય લોકોની સમસ્યાઓને સમજી શકે છે. અત્યારે પણ ખાડા, કાંકરા, પથ્થરવાળા રસ્તાની દુર્દશા અને સામાન્ય લોકોની હાલાકી સમજવા તેઓ છેલ્લા ઘણા સમયથી વગર ચંપલે ફરે છે. તેઓ માને છે કે તો જ હું લોકોની પીડાને સમજી શકીશ અને એને લીધે હું વધુમાં વધુ લોકોની સમસ્યાઓ ઉકેલવાના પ્રયત્ન પણ કરી શકીશ. પરિવર્તનની લહેરનો અનુભવ કરવો હોય તો લોકોને આવા નગરસેવકની અત્યંત જરૂર છે અને તેમનામાં એક ઉમદા કૉર્પોરેટરની તમામ ખૂબીઓ છે.